**Pe străzi înguste**

*Dusan Gora*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pe străzi înguste

Timpul trecea descărnat de timp

Atingea pereţii caselor

Şi le lăsa ore grele, de oţel,

Pe la ferestre,

Pe străzi înguste.

Pe străzi înguste

Viforul tăcerii - colos ghemuit-

Sufla în întuneric frici plăpânde

În ganguri umede,

Pictate cu trupuri impudice,

Pe străzi înguste.

Pe străzi înguste

Viaţa din noi se pierdea cu amănunt

Prin mortarul semănat în pielea caselor

Lua formă precisă de abur şi de gând

De om iubit, de zâmbet, de cuvânt

Din zid în zid,

Pe străzi înguste.